Pyhän Maarian kellot

Pyhän Maarian kellot (The Bells of St. Mary’s) on yhdysvaltalainen Leo McCareyn ohjaama elokuva vuodelta 1945. Siinä katoliseen kirkkoon tuleva pappi (Bing Crosby) ajautuu kasvatusmenetelmistä törmäyskurssille koulun johtajattaren (Ingrid Bergman) kanssa. Yhdessä he kuitenkin yrittävät pelastaa koulun lakkautukselta.

Video-oppaassa vuodelta 1995 Bello Romano antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota ”hyvä”. Romano sanoo elokuvan olevan ”viaton, hurskas ja hauras” jatko-osa seitsemän Oscar-palkintoa voittaneelle Kulje tietäni -elokuvalle. Pyhän Maarian kellot oli ehdolla kahdeksassa Oscar-kilpailusarjassa, muun muassa paras mies- ja naispääosa ja paras ohjaus. Oscarin se sai parhaasta äänityksestä.

Kuvia

Lähteet

Vuoden 1945 yhdysvaltalaiset elokuvat
Leo McCareyn ohjaamat elokuvat
Elokuvat uskonnoista
Yhdysvaltalaiset mustavalkoelokuvat
Melodraamat